CELEX: 52016PC0282
Language: ro
Date: 2016-05-24
Title: Propunere de DECIZIE A CONSILIULUI privind poziția care urmează să fie adoptată, în numele Uniunii Europene, în cadrul comitetului mixt instituit prin Convenția regională cu privire la regulile de origine preferențiale pan-euro-mediteraneene, în ceea ce privește cererea prin care Georgia solicită să devină parte contractantă la convenție

COMISIA EUROPEANĂ
            Bruxelles, 24.5.2016
            COM(2016) 282 final
            2016/0147(NLE)
            Propunere de
            DECIZIE A CONSILIULUI
            privind poziția care urmează să fie adoptată, în numele Uniunii Europene, în cadrul comitetului mixt instituit prin Convenția regională cu privire la regulile de origine preferențiale pan-euro-mediteraneene, în ceea ce privește cererea prin care Georgia solicită să devină parte contractantă la convenție
            
               
         
         
            
               EXPUNERE DE MOTIVE
            
            
               1.CONTEXTUL PROPUNERII
            
            
               •Motivele și obiectivele propunerii
            
            
               Convenția regională cu privire la regulile de origine preferențiale pan-euro-mediteraneene
                  1
                (denumită în continuare „convenția”) stabilește dispoziții cu privire la originea mărfurilor comercializate în temeiul acordurilor relevante încheiate între părțile contractante.
            
            
               Articolul 5 alineatul (1) din convenție prevede că o parte terță poate deveni parte contractantă la convenție, cu condiția ca țara sau teritoriul candidat să aibă un acord de liber schimb în vigoare cu cel puțin una dintre părțile contractante, acord care să prevadă reguli de origine preferențiale. Articolul 2 alineatul (2) din convenție prevede că, în sensul convenției, „parte terță” înseamnă orice țară sau teritoriu vecin care nu este parte contractantă.
            
            
               Georgia a prezentat depozitarului convenției (Secretariatul General al Consiliului UE) o cerere scrisă de aderare la convenție la 23 septembrie 2015.
            
            
               Autoritățile georgiene confirmă că Georgia are un acord de liber schimb cu părțile contractante, și anume cu Uniunea Europeană și cu Turcia. Prin urmare, Georgia îndeplinește condiția prevăzută la articolul 5 alineatul (1) din convenție pentru a deveni parte contractantă. 
            
            
               Cererea ar trebui, prin urmare, să fie transmisă comitetului mixt al convenției, în conformitate cu articolul 4 alineatul (3) litera (b), pentru ca acesta să adopte o decizie prin care să invite Georgia să adere la convenție. Poziția care urmează să fie adoptată de Uniunea Europeană în cadrul comitetului mixt ar trebui să fie stabilită de Consiliu.
            
            
               Potrivit Comisiei, aderarea Georgiei nu necesită niciun fel de măsuri tranzitorii menționate la articolul 4 alineatul (3) litera (c) din convenție.
            
            
               2.TEMEI JURIDIC, SUBSIDIARITATE ȘI PROPORȚIONALITATE
            
            
               •Temei juridic
            
            
               Temeiul juridic al deciziei Consiliului îl constituie articolul 207 alineatul (4) primul paragraf, coroborat cu articolul 218 alineatul (9) din Tratatul privind funcționarea Uniunii Europene.
            
            
               •Subsidiaritate (pentru competență neexclusivă) 
            
            
               Propunerea intră în sfera competenței exclusive a Uniunii.
            
            
               •Alegerea instrumentului
            
            
               Instrumentul propus: decizie a Consiliului.
            
            
               3.REZULTATELE EVALUĂRILOR EX-POST, ALE CONSULTĂRILOR CU PĂRȚILE INTERESATE ȘI ALE EVALUĂRILOR IMPACTULUI
            
            
               •Consultări cu părțile interesate
            
            
               Părțile contractante la convenție și statele membre au fost informate cu privire la cerere cu ocazia reuniunii comitetului mixt al convenției din 25 noiembrie 2015.
            
         
         
            
               •
                     Obținerea și utilizarea expertizei
            
            
               Nu a fost necesar să se recurgă la expertiză externă. 
            
            
               •
                     Evaluarea impactului
            
            
               În plus, nu a fost necesar să se efectueze o analiză a impactului, deoarece aderarea unei părți terțe la convenție este supusă doar condiției de a avea un acord de liber schimb în vigoare cu cel puțin una dintre părțile contractante la convenție.
            
            
               2016/0147 (NLE)
            
            
               Propunere de
            
            
               DECIZIE A CONSILIULUI
            
            
               privind poziția care urmează să fie adoptată, în numele Uniunii Europene, în cadrul comitetului mixt instituit prin Convenția regională cu privire la regulile de origine preferențiale pan-euro-mediteraneene, în ceea ce privește cererea prin care Georgia solicită să devină parte contractantă la convenție
            
            
               CONSILIUL UNIUNII EUROPENE,
            
            
               având în vedere Tratatul privind funcționarea Uniunii Europene, în special articolul 207 alineatul (4) primul paragraf, coroborat cu articolul 218 alineatul (9),
            
            
               având în vedere propunerea Comisiei Europene,
            
            
               întrucât:
            
            
               (1)Convenția regională cu privire la regulile de origine preferențiale paneuromediteraneene
                  2
                („convenția”) a intrat în vigoare la 1 decembrie 2012.
            
            
               (2)Articolul 5 alineatul (1) din convenție prevede că o parte terță poate deveni parte contractantă la convenție, cu condiția ca țara sau teritoriul candidat să aibă un acord de liber schimb în vigoare cu cel puțin una dintre părțile contractante, acord care să prevadă reguli de origine preferențiale.
            
            
               (3)Georgia a prezentat depozitarului convenției o cerere scrisă de aderare la convenție la 23 septembrie 2015.
            
            
               (4)Georgia are un acord de liber schimb în vigoare cu două părți contractante la convenție, și anume cu Turcia și cu UE, și îndeplinește condiția prevăzută la articolul 5 alineatul (1) din convenție pentru a deveni parte contractantă.
            
            
               (5)În conformitate cu articolul 4 alineatul (3) litera (b) din convenție, comitetul mixt adoptă prin decizie invitații de aderare la convenție adresate părților terțe.
            
            
               (6)Poziția Uniunii în cadrul comitetului mixt ar trebui să fie aceea de a vota în favoarea unei decizii prin care Georgia este invitată să adere la convenție, 
            
            
               ADOPTĂ PREZENTA DECIZIE: 
            
            
               Articolul 1
            
         
         
            
               Poziția care urmează să fie adoptată de Uniunea Europeană în cadrul comitetului mixt al Convenției regionale cu privire la regulile de origine preferențiale pan-euro-mediteraneene în ceea ce privește cererea Georgiei de a deveni parte contractantă la convenție se bazează pe proiectul de decizie a comitetului mixt anexat la prezenta decizie. 
            
            
               Modificările minore aduse acestui proiect de decizie pot fi acceptate de reprezentanții Uniunii în cadrul comitetului mixt fără a fi necesară o altă decizie a Consiliului.
            
            
               Articolul 2
            
            
               După adoptare, decizia comitetului mixt se publică în Jurnalul Oficial al Uniunii Europene.
            
            
               Articolul 3
            
            
               Prezenta decizie intră în vigoare la data adoptării.
            
            
               Adoptată la Bruxelles,
            
            
               
                     Pentru Consiliu
               
               
                     Președintele
               
            
         
         
            
                  
                     (1)
                  JO L 54, 26.2.2013, p. 4.
               
               
                  
                     (2)
                  JO L 54, 26.2.2013, p. 4.
               
            
      
    ---documentbreak--- 
      
         
               COMISIA EUROPEANĂ
            Bruxelles, 24.5.2016
            COM(2016) 282 final
            ANEXĂ
            la
            Propunerea de decizie a Consiliului
            privind poziția care urmează să fie adoptată, în numele Uniunii Europene, în cadrul comitetului mixt instituit prin Convenția regională cu privire la regulile de origine preferențiale pan-euro-mediteraneene, în ceea ce privește cererea prin care Georgia solicită să devină parte contractantă la convenție
            
               
         
         
            
               ANEXĂ
            
            
               Proiect de 
               DECIZIE A COMITETULUI MIXT AL CONVENȚIEI REGIONALE cu privire la regulile de origine preferențiale pan-euro-mediteraneene 
            
            
               nr.
            
            
               din
            
            
               referitoare la cererea prin care Georgia solicită să devină parte contractantă la Convenția regională cu privire la regulile de origine preferențiale paneuromediteraneene
            
            
               Comitetul mixt,
            
            
               având în vedere Convenția regională cu privire la regulile de origine preferențiale paneuromediteraneene
                  1
               , denumită în continuare „convenția”,
            
            
               întrucât:
            
            
               (1)Articolul 5 alineatul (1) din convenție prevede că o parte terță poate deveni parte contractantă la convenție, cu condiția ca țara sau teritoriul candidat să aibă un acord de liber schimb în vigoare cu cel puțin una dintre părțile contractante, acord care să prevadă reguli de origine preferențiale.
            
            
               (2)Georgia a prezentat depozitarului convenției o cerere scrisă de aderare la convenție la 23 septembrie 2015.
            
            
               (3)Georgia are un acord de liber schimb în vigoare cu două părți contractante la convenție și îndeplinește condiția prevăzută la articolul 5 alineatul (1) din convenție pentru a deveni parte contractantă.
            
            
               (4)În conformitate cu articolul 4 alineatul (3) litera (b) din convenție, comitetul mixt adoptă prin decizie invitații de aderare la convenție adresate părților terțe,
            
            
               DECIDE:
            
            
               Articolul 1
            
            
               Georgia este invitată să adere la Convenția regională cu privire la regulile de origine preferențiale pan-euro-mediteraneene.
            
            
               Articolul 2
            
            
               Prezenta decizie intră în vigoare la data adoptării.
            
            
               Adoptată la Bruxelles,
            
            
                  Pentru comitetul mixt
            
         
         
            
                  Președintele
            
            
         
         
            
                  
                     (1)
                  JO L 54, 26.2.2013, p. 4.